CELEX: 62008CO0180
Language: da
Date: 2008-11-13 00:00:00
Title: Kendelse afsagt af Domstolens Sjette Afdeling den 13. november 2008.#Maria Kastrinaki tou Emmanouil mod Panepistimiako Geniko Nosokomeio Thessalonikis AHEPA.#Anmodning om præjudiciel afgørelse: Dioikitiko Efeteio Thessalonikis - Grækenland.#Procesreglementets artikel 104, stk. 3, første afsnit - direktiv 89/48/EØF - anerkendelse af eksamensbeviser - studier, der er gennemført ved et »frit studiecenter«, der ikke er anerkendt som uddannelsesinstitution i værtsmedlemsstaten - psykolog.#Forenede sager C-180/08 og C-186/08.

Domstolens kendelse (Sjette Afdeling) af 13. november 2008 – Kastrinaki mod AHEPA
      (Forenede sager C-180/08 og C-186/08)
      »Procesreglementets artikel 104, stk. 3, første afsnit – direktiv 89/48/EØF – anerkendelse af eksamensbeviser – studier, der er gennemført ved et »frit studiecenter«, der ikke er anerkendt som uddannelsesinstitution i værtsmedlemsstaten
         – psykolog«
      
      Fri bevægelighed for personer – etableringsfrihed – arbejdstagere – gensidig anerkendelse af eksamensbeviser for erhvervskompetencegivende videregående uddannelser af mindst tre års varighed
         – direktiv 89/48 (Rådets direktiv 89/48, art. 3) (jf. præmis 50-53 og konkl.)
      
      Angående
      
         
               Anmodning om præjudiciel afgørelse – Dioikitiko Efeteio Thessalonikis – fortolkning af artikel 1, 2, 3 og 4 i Rådets direktiv
                  89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende
                  videregående uddannelser af mindst tre års varighed (EFT L 19, s. 16) – fortolkning af artikel 39, stk. 1, artikel 10, stk. 1,
                  artikel 43, artikel 47, stk. 1, artikel 49 EF, 55 EF, 149 EF og 150 EF – borger i en medlemsstat, som har udøvet et lovreguleret
                  erhverv i værtsmedlemsstaten før og efter anerkendelsen af den erhvervsmæssige ligeværdighed, som følger af de akademiske
                  grader opnået i en anden medlemsstat – gennemførelse af en del af universitetsstudierne i henhold til en certificeringsaftale
                  ved en institution, som ikke er anerkendt som højere læreanstalt i værtsmedlemsstaten – mulighed for at udelukke arbejdstageren
                  fra hans erhverv på grund af nægtelse af anerkendelse af sådanne grader.
               
            Konklusion
      De kompetente myndigheder i værtsmedlemsstaten er i henhold til artikel 3 i Rådets direktiv 89/48/EØF af 21. december 1988
         om indførelse af en generel ordning for gensidig anerkendelse af eksamensbeviser for erhvervskompetencegivende videregående
         uddannelser af mindst tre års varighed forpligtet til at give en statsborger fra en medlemsstat, der er indehaver af et eksamensbevis
         i direktivets forstand, som er udstedt af en kompetent myndighed i en anden medlemsstat, tilladelse til at udøve sit erhverv
         på de samme betingelser som indehavere af nationale eksamensbeviser, selv om dette eksamensbevis
      
      –        attesterer en uddannelse, som helt eller delvist er gennemført ved en i værtsmedlemsstaten beliggende institution, der ikke
         er anerkendt som en uddannelsesinstitution i sidstnævntes stats lovgivning, og selv om dette eksamensbevis
      
      –        ikke er blevet godkendt af de nationale kompetente myndigheder.